als_Latn dik_Latn azb_Arab
Home » Ekskluzive »
Mustafa: Peja do të jetë e LDK-së
Në një bashkëbisedim me të rinjtë e Pejës, kryetari i Lidhjes Demokratike të Kosovës (LDK), dr. Isa Mustafa tha se pas 3 nëntorit Peja do të jetë e LDK-së dhe e qytetarëve të saj, të cilët do të kenë trajtimin adekuat, ashtu siç e meritojnë.
“Unë jam shumë i bindur që nëse vota shfrytëzohet ashtu siç duhet, atëherë nga 3 nëntori Peja do të jetë e LDK-së, Peja do të jetë e qytetarëve të saj”, tha Mustafa.
Sipas tij, me entuziazmin e njerëzve që po vërehet në këtë fushatë, LDK-ja do të fitojë në komunat e Dukagjinit, në Pejë, Deçan, Klinë, Gjakovë, Junik dhe në shumicën e komunave të tjera të vendit.
“Fitorja vjen vetëm kur ajo bëhet dhe unë besoj se ju do ta bëni bashkarisht me kandidatët tanë, bashkarisht me qytetarët e Pejës, me Forumin e Gruas, Forumin e Rinisë, si dhe me të gjithë qytetarët e tjerë që kanë interes për një qeverisje më të mirë të Komunës së Pejës”, tha Mustafa.
Ai, gjithashtu, tha se objektiv i LDK-së është që ne të kemi një pjesëmarrje të të gjitha gjeneratave në vendimmarrje dhe në të gjitha proceset në shoqëri, të cilat gjenerata do ta arrijnë një pakt të përbashkët, e ai do të jetë pakt i zhvillimit dhe i perspektivës sonë.
“Ajo çka garantoj për qeverisjen e LDK-së në Pejë dhe në gjithë Kosovën, është se ajo do të jetë një qeverisje për të qytetarët. Ne nuk kemi të drejtë dhe nuk do t’ia japim vetes këtë të drejtë, që t’i ndajmë qytetarët në baza partiake dhe mbi baza tjera. Ne do të kemi qeveri lokale të qytetarëve të Ferizajt, ku të gjithë do të trajtohen në mënyrë të barabartë, sepse fëmijët nuk kanë faj që pjesëtarët e tyre janë anëtarë të ndonjë subjekti politik”, tha Mustafa, duke shtuar se demokracia kërkon që ne të kemi më shumë parti politike dhe më shumë konkurrencë politike, të cilat konkurrojnë ndërmjet veti me programe, e jo një shoqëri të ku vidhen votat me shumicë, siç ka ndodh në zgjedhjet e kaluara.
Ndërsa, z. Gazmend Muhaxheri, kandidat i LDK-së për kryetar të Pejës, tha se në zgjedhjet e 3 nëntorit ne do të jemi të parët dhe kësaj radhe llogarisim të fitojmë pa balotazh. /Telegrafi/
eng_Latn als_Latn als_Latn als_Latn als_Latn als_Latn als_Latn als_Latn als_Latn